Exqrch/javanese-Komodo-pixelgpt huggingface dataset:
Nakata miwiti karier profésional ana ing klub Bellmare Hiratsuka (saiki Shonan Bellmare) ing J
League (Liga Jepang) nalika umuré 18 taun yaiku nalika taun 1995
Rong taun sawisé iku yaiku ana ing sasi Mèi 1997 dhèwèké miwiti debut-é ana ing tetandhingan internasional nalika Jepang ngadhepi Koréa Kidul
Nakata duwé peran kang gedhé nalika bisa nggawa tim Jepang lolos menyang Piala Donya 1998
Ana ing babak "play-off" kualifikasi nglawan Iran, Nakata mencetak gol kang cacahé telu kang ndadèkaké Jepang lolos menyang Piala Donya
Nalika taun 1997 lan 1998 dhèwèké kapilih dadi Pemain paling apik versi AFC.
Kasuari Kasuari punika kalebet peksi saking ordho Casuariiformes
Ordo punika gadhah kalih famili inggih punika "famili casuaridae" saha "dromidae"
Wonten ing Indonésia namung kapanggih famili "casuaridae"
Famili punika gadhah tigang jinis spésies inggih punika "Casuarius casuarius", "Casuarius benneti" saha "Casuarius unafendiculatus"
Wonten ing nagara Indonésia, peksi punika namung kapanggih wonten ing Indonésia pérangan wétan kados ta wonten ing Irian Jaya, Maluku (Seram saha kapuloan Aru)
Jinis "Casuarius casuarius" kalebet kéwan ingkang dipunreksa, nanging kasuari sampun dados satwa ingkang dipunburu kanggé dipundhahar dagingipun
Wonten ing Maluku, tiganipun dados bahan ukiran sasampun isinipun dipunbucal lumantar bolongan ingkang wiyaripun sami kaliyan dom
Samangké kasuari sampun angèl kapanggih
Kasuari pados panganan punika kanthi mendhet woh-wohan ingkang sampun dhawah wonten ing siti ugi kanthi nggoyak-nggoyak wit ingkang wonten woh-wohanipun
Kasuari punika ngrontokaken woh-wohan kanthi ngginakaken suku saha badanipun
Kasuari ugi asring mangan watu-watu alit
Punika ancasipun kanggé ngalusaken panganan utawi woh-wohan ingkang atos wonten ing piranti cerna ingkang anami tembolok
Kasuari punika kalebet peksi ingkang boten saged mabur
Nanging kasuari punika mlampah saha mlajar nalika pados panganan utawi wonten bebaya
Nalika boten wonten bebaya kasuari mlmpah kanthi sirah ngadeg manginggil saha jangganipun radi bèngkok
Nalika mlajar nginggilipun sirah sami kaliyan badanipun
Kasuari punika pratingkah saha wujud badanipun sami kaliyan peksi maleo.
Brasinosteroid Brasinosteroid (BR) ya iku hormon endogen wujud steroid kang bisa macu modoting lan bisa tinemu ing wiji, serbuk sari, lan jaringan vegetatif, sarta duwé fungsi ing konsetrasi nanomolar kanggo nggedhekake lan nambahi sel
Brasinosteroid uga interaksi karo hormon tuwuhan lyane ya iku tuladane auksin sarta faktor lingkungan kanggo ngregulasi kanthi sekabehing wujud lan fungsi tuwuhan
Fungsine kang wigati tumrap tuwuhan ya iku kanggo perpanjangan organ, diferensiasi jaringan pembuluh, kasuburan, perkembangan godhong, lan respon tumrap cahya
Brasinosteroid kawiwitan diisolasi saka serbuk sari tuwuhan mustard, nanging iki uga ana ing pirang-pirang spésies liyané
Salah siji tuladha brasinosteroid ya iku kastasteron kang ana ing tunas kacang polong lan duwé fungsi ing prosès pemanjangan tunas.
Chromobacterium violaceum Chromobacterium violaceum ya iku bakteri fakultatif anaerob, gram-négatif lan wujudé batangan sarta duwé pigmen ungu
Bakteri iki racaké tinemu ing laladan kang duwé iklim tropis lan subtropis, ing banyu lan lemah uga ing manungsa lan kéwan (yèn infeksi)
Bakteri iki minangksa siji-sijiné spésies "Chromobacterium" lang asipat patogen ing manungsa
Nalika diuripake ing médhia agar darah, "mac conkey agar", utawa "nutrient agar", bakteri iki mpoduksi pigmen warna ungu kang diarani violacein
Pigmen iki ora larut ing banyu lan duwé aktivitas antibiotik kang bisa gawé sel iki resisten marang fagositosis déning protozoa (antibiotik diasilake yèn bakteri iki diuripake ing médhia kang ngandhut triptofan)
C violaceum uga mroduksi antibiotik liya ya iku aerocyanidin kang duwé fungsi ngganggu aktivitas in vitro bakteri gram-négatif lan gram-positif liyané.
Éksositosis Eksositosis ya iku mekanisme transpor molekul gedhé kaya protéin lan polisakarida, ngiteri membran plasma saka jero teka njaba sèl (sekresi) kanthi cara nggabungake vesikula kang isiné molekul mau karo membran plasma
Vesikula transpor kang pedhot karo aparatus Golgi dipindahake déning sitoskeleton tekan membran plasma
Nalika membran vesikula lan membran plasma padha ketemu, molekul lipid membran nyusun ulang awake dhéwé sahengga sakloron membran nggabung
Kandungan vesikulane banjur ketumplek ing jaba sèl
Akèh sèl sekretoris migunakaké eksositosis kanggo ngirim produk-produke ing jaba
Tuladhané sèl tartemtu ing pankreas ngasilaké hormon insulin lan nyekresekake ing getih lumantar eksositosis
Tuladha liyané ya iku neuron utawa sèl saraf kang migunakaké eksositosis kanggo nguculake sinyal kimiawi kang ngrangsang neuron liya utawa sèl otot
Nalika sèl tuwuhan lagi gawé dinding, eksositosis ngetokaké karbohidrat saka vesikula Golgi tekan pérangan njaba sèl.
Bakpao Bakpao (Hanzi: 肉包, hanyu pinyin: roubao) ya iku panganan tradhisional Tionghoa
Dijenengi bakpao amarga dijupuk saka basa Hokkian kang dicaturaké déning mayoritas wong Tyonghowa ing Indonésia
Bakpao kang kita tepungi ya iku roti wujudé bunder lan wernané putih, lumrahé dipangan nalika isih anget
Bakpao arti harfiahe ya iku baozi kang isiné daging
Baozi uga bisa diisi nganggo bahan liya kaya iwak pitik, godhong-godhongan, serikaya legi, sele kacang kedhele, kacang azuki, kacang ijo,lan liya-liyané
Bakpao kang isiné daging iwak pitik diarani kehpao
Sajarah Bakpao asalé saka pérangan roman Sānguó Yǎnyì
Zhuge Liang (181-234) ya iku ahli strategis paling apik ing Cina, dhèwèké uga perdana mantri, insinyur, ilmuwan, lan panemu legendaris bakpao
Carita iki asala saka jaman 3 nagara (sam kok) nalika ana pemberontakan gedhen ing kidulé Tiongkok, nayakotama Tiongkok nalika iku, "Zhuge Liang" pamitan marang kaisare, "Liu Chan" saperlu numpas pemberontakan kang kawentar kanthi jeneng "The Southern Campaign"-Suku ing kidul iku uga dijenengi Nanman utawa wong barbar kidul
Raja ing laladan kidul iku jenenge Meng Huo
Liang ing laladan kidul iku wis kasil ngalahake Meng Huo ping 7 lan mbebasake uga ping 7, ing pembebasan sing kaping 7 Meng Huo pungkasané nyerah lan janji ora bakal rusuh manèh marang Shu Guo (nalika iku durung ana sebutan Zhong Guo amarga Tiongkok isih kapérang dadi 3 nagara: Shu, Wu, Wei)
Saben mbebasake Meng Huo, Zhuge Liang asring ditentang déning jenderal-jenderale: “ Kenapa dhèwèké dibebasake? Kepriye yèn dhèwèké gawé rusuh manèh? ”, Liang njawab: “ Aku kanthi gampang bisa nyekel manèh segampang aku ngetokaké tanganku saka sakku
Saiki aku lagi ngalahake atine.” Zhuge Liang ngerti manawa Meng Huo dicekel lan dipateni, mengko bakal ana sing ngganteni dhèwèké lan gawé rusuh marang Shu, mula dhèwèké mikir luwih becik nggawé Meng Huo setia marang Shu
Nalika pérangan pungkasan, kanggo kang kaping 7, Zhuge Liang nggawé Meng Huo lumebu lembah kang diubengi pagunungan
Ing lembah iku Liang nyelehake grobag sing ngangkud panganan
Nalika meruhi grobag iku, Meng Huo langsung kesengsem lan mimpin wadyabalae anuju lembah iku
Sawisé prajurit Meng Huo nyedhaki grobag kang ngangkud panganan iku, kasunyatane grobag iku nggawa bubuk mesiu! Langsung prajurit Shu kang wis ngenteni ing sangisoré gunung manah grobag-grobag mau nganggo geni
Sedhela waé lembah mau dadi laut geni
Iki ora nggawé Liang seneng, dhèwèké mung ngomong: “Jasaku banget akèhé kanggo nagara, nanging dosaku uga gedhé marang Surga; moga Swarga ngapurani aku amarga aku mung nglakoni kuwajiban njaga nagara.” Sawisé iki Meng Huo ditangkep wadyabalae Liang
Nalika Liang nemoni Meng Huo, dhèwèké langsung nyopot taline Meng Huo lan ngendika: “ Lungaa lan cepakake prajurit anyarmu kanggo tarung manèh ”
Krungu kaya mangkono Meng Huo ngomong: “ Kaping 7 kecekel, kaing 7 uga diuculake! Kaanan kaya iki kudune ora tau ana lan ora kadadéan
Sanajan aku ora duwé adat istiadat, aku isih nduwé upacara keagamaan kang isih njunjung etika
Ora, aku ora kaya mangkono! ” Sawisé iku, suku kidul ora tau nggawé rusuh manèh marang Shu
Sajeroning perdalanan balik menyang Cheng Du (kutha krajané Shu), Zhuge Liang kudu ngliwati kali gedhé.
Ing kali iku Liang ketahan amarga kerep ana ombak gedhé lan bledhek nalika prajurit Shu arep nyabrang
Zhuge Liang banjur njaluk rembuge Meng Huo kang mèlu njujugake Liang lan Meng Huo ngomong: Sakawit jaman nenek moyangku, wong kang kapingin ngliwati kali iku kudu nguncali 50 sirah wong kanggo roh kali.” Amarga Liang ora gelem nggawé perang manèh, dhèwèké nggawé roti kang digawé kaya sirah wong, bunder nanging dhasaré rata lan roti iki dijenengi bakpao (baozi)
Kulit bakpao digawé saka jladrèn glepung terigu kang banjur dikukus nganti ngembang lan mateng
Pao tegesé "bungkusan", Bakpao tegesé "Bungkusan-bak", bak tegesé daging
Kanggo mbedakake bakpao tanpa daging (vegetarian) saka bakpao daging lumrahé liyané, bakpao diwènèhi titikan warna
-Uleni terigu, hefe, mentega, gula lan santen/susu/banyu anget nganti rata, banjur kang pungkasan diwènèhi uyah lan vanilli
-Uleni manèh nganti rata lan kalis -Adonan dibagi dadi 35 pérangan, diblondhoni banjur dijejer sajeroning loyang lan dilebokake sajeroning oven (rak paling ngisor) nganggo suhu 50 drajat Celcius suwéné watara 15 menit -Adonan ditokake saka oven, digepengake banjur diisi nganggo daging/kacang ijo, diblondhoni manèh nanging aja dipenyet
-Dijejerake manèh sajeroning loyang banjur dilebokake oven nganggo suhu kang padha suwéné watara 20 menit supaya luwih ngembang
-Adonan ditokake saka oven lan dikukus suwéné 15 menit.
Mandy Moore Mandy Moore punika salah satunggalipun artis ingkang gadhah asma lair inggih punika Amanda Leigh Moore, lair ing Nashua, New Hampshire, AS, tanggal 10 April 1984
Piyambakipun dipuntepang dados penyanyi pop lan aktris filem kaliyan debut album Mandy ingkang dipunrilis ing tanggal 7 Dhésèmber 1999, nalika yuswanipun taksih 15 taun
Piyambakipun naté dados pacangipun aktor Wilmer Valderamma (2001-2002), bintang tennis Andy Roddick (2002-2004,) kaliyan aktor Zach Braff (2004-2006)
Ing tanggal 10 Maret 2009, Mandy krama kaliyan Adams ing Savannah, Georgia.
Piyambakipun miwiti karir akting ing siswa 15 taun, wonten ing acara-acara tv
Ngantos ing taun 1999 sawekdal punika wonten ing acara ABC's "Once and Again" (1999)
Saderengipun dados aktor, West sampun dados penyanyi
Band punika dipunparingi asma Average Jo lan piyambakipun ugi dados panulis tembang lan ingkang main gitar.
The Twins Effect The Twins Effect inggih punika filem ingkang dipunsutradarani Dante Lam ingkang dipunrilis ing tanggal 23 Juni 2003
Film punika gadhah sékuèl inggih punika Twins Effect II
Carita punika dipunwiwiti saking Reeve (Ekin Cheng) inggih punika pambasmi vampir ingkang icalan tiyangipun amargi dipunpejahi vampir, Duke Dekontes (Mickey Hardt)
Nanging piyambakipun gadhah réncang anyar inggih punika, Gipsy (Gillian Chung)
Nanging sadhèrèkipun Reeve ingkang gadhah nama Helen (Charlene Choi) boten remen kaliyan Gipsy
Nanging Helen ing pungkasanipun tresna kaliyan Kazaf (Edison Chan) inggih punika pangeran vampir kaluargi karajan vampir.
Achmad Sujudi, MHA (#ALIH) inggih punika Mantri Kawarasan ("keséhatan") Indonésia ing Kabinèt Gotong Royong
Panjenenganipun punika lulusan Fakultas Kadhokteran Universitas Indonésia ing taun 1972
Salajengipun Sujudi nglajengaken pendidikanipun dhateng Universitas New South Wales, Sydney, Australia
Achmad Sujudi miyos lan ageng ing kulawarga guru
Ramanipun, Musdari Darmoprawiro lan ibunipun Kusniati, nyambut damel dados guru Sekolah Rakyat (SR) ing Bondowoso
Sujudi wiwit sekolah ing Sekolah Rakyat Bandawasa lan langsung lenggah ing kelas 3 amargi sadèrèngipun panjenenganipun sampun dipunajari ibunipun ing griya
Sesarengan sekolah ing sekolah formal, panjenenganipun ugi sampun dipundidik ing lingkungan madrasan lan pesantrén
Nalika lulus SR lan badhé mlebet SMP Negeri
Nalika wekdal samanten, mlebet SMP Negeri dados prakara ingkang boten gampil amargi ing wekdal samanten namung wonten satunggal SMP Negeri ing Bondowoso, kamangka cacahipun sekolah SR kathah sanget, kirang langkung 20 SR lan Achmad Sujudi kasil dipuntampi ing SMP Negeri wau
Babagan ingkang sami ugi dipunambali malih nalika badhé mlebet SMA
Nalika wekdal samanten, dèrèng wonten SMA ing Bondowoso, SMA Negeri namung wonten ing kalih kutha, inggih punika ing Malang lan ing Surabaya lan panjenenganipun saged katampi ing SMA Negeri Malang, satunggalipun SMA kanthi prestasi ingkang saé
Nalika lulus SMA, Achmad Sujudi nglajengaken pendidikanipun ing Fakultas Kadhokteran Universitas Indonésia
Salajengipun nalika taun 1979, panjenenganipun mundhut pendidikan ahli bedhah ing Universitas Indonésia lan lulus taun 1980
Sasampunipun lulus kuliyah déning Gubernur Bengkulu Soeprapto, Sujudi dipunsuwun dados dhokter ahli bedhah ing Bengkulu (1980) lan sadangunipun 14 taun panjenenganipun dados dhokter ing Provinsi Bengkulu
Salajengipun panjenenganipun dipunsuwun mandhegani RSUP Dr
Sardjito ing Yogyakarta (1994-1998)
Salajengipun panjenenganipun pinitados dados Dhirektur Jendheral Pambrasta Penyakit Nular lan Panyehatan Lingkungan Pamukiman, Dhepartemen Kaséhatan (1998-1999)
Ngantos dumugi nalika Abdurrahman Wahid (Gud Dur) dados présidhén, Sujudi pinitados dados Mantri Kasarasan lan Kasejahteraan Sosial (1999-2001)
Semanten ugi nalika Megawati Soekarnoputri dados présidhén nggantosaken Gus Dur, Sujudi pinitados dados pandheganipun Dhepartemen Kaséhatan ing Kabinèt Gotong Royong (2001-2004)
Aulia Pohan Aulia Pohan (#ALIH) inggih punika tilas Deputi Gubernur Bank Indonésia
Panjenenganipun murnakaken pendidikan MA ing babagan Ékonomi Studi Pembangunan saking Universitas Boston, Amérikah Sarékat
Ndhèrèk manéka warni program pendidikan ing manacanegari, ing antawisipun inggih punika "Financial Programming Policy Course IMF" ing Washington D
Aulia Pohan miwiti karieripun minangka dados pegawé Bank Indonésia ing babagan Pengawasan lan Pembinaan Bank-bank nalika taun 1972, dados staf Gubernur Bank Indonésia nalika taun 1979, babagan Ékonomi lan Statistik, lan minangka Associate Representative ing Kantor Perwakilan Bank Indonésia Tokyo
Jabatan ingkang pungkasan inggih punika minangka Kepala Babagan Panaliten lan Pangembangan Intern
Panjenenganipun ugi aktif minangka pengajar ing manéka lembaga lan universitas
Kanthi dipunsahakenipun UU NO
23 Taun 1999 babagan Bank Indonésia, dhedhasar Keppres Nomor 151/M taun 1999 tanggal 17 Mèi 1999, panjenenganipun dipundadosaken Deputi Gubernur Bank Indonésia
Nalika wulan Oktober 2008, Aulia Pohan dipundadosaken tersangka korupsi déning Komisi Pembrastha Korupsi
"Aulia Pohan Mantan deputi Gubernur BI"
Bagir Manan, SH, MCL
(#ALIH) inggih punika tilas Ketua Dewan Pers Indonésia, ingkang sadèrèngipun naté njabat dados Ketua Mahkamah Agung Républik Indonésia periodhe 2001—2008
Bagir Manan naté njabat dados Dhirektur Perundang-undangan Dhepartemén Kehakiman (1990-1995), Dirjen Hukum lan Perundang-Undangan Dhepartemén Kehakiman (1995-1998)
Panjenenganipun dados Guru Besar Babagan Ilmu Hukum Tata Nagara Universitas Padjadjaran (Unpad) Bandung
Bagir Manan kalebet alumnus "Master of Comparative Law", "Southern Methodist University Law School" Dallas, Texas, Amérika Sarékat lan pikantuk gelar Dhoktor Hukum Tata Nagara ing Unpad (1990)
Naté dados anggota DPRD Kotamadya Bandung, Anggota Komisi Ombudsman Nasional, lan Réktor Universitas Islam Bandung (Unisba) Bandung
Wiwit taun 1987 dados panyerat lan editor puluhan buku bab hukum lan katatanagaran
Panjenenganipun pikantuk bebingah “Distinguished Alumni Award” saking "Southern Methodist University Dedman School Of Law", Texas, Amérika Sarékat
Roger Milla Roger Milla (#ALIH) ya iku mantan juru main bal-balan Kamerun kang duwé posisi dadi penyerang
Dhèwèké pungkasan main kanggo klub Persisam Putra Samarinda sna ing Indonésia dln dhèwèké uga main kanggo mbela Kamerun
Dhèwèké ana ing pncak karier nalika umuré wis 38 taun
Ana ing umur iku dhèwèké bisa nyetak gol kang cacahé 4 ana ing Piala Donya 1990
Roger Milla main kanggo klub Éclair, Léopard, Tonnerre, Valenciennes, Monaco, Bastia, Saint-Étienne, Montpellier, Saint-Pierroise, lan Pelita Jaya Jakarta, sadurungé ngrampungke kariere kanggo mbela klub Putra Samarinda
Roger Milla uga wis main kaping 102 kanggo mbela Kamerun, lan dhèwèké wis bisa nyetak gol kang cacahé 28 gol sadawané dhèwèké karier ana ing internasional wiwit taun 1978 nganti tekan taun 1994
Milla uga mèlu mbela Timnas Kamerun ana ing Piala Donya FIFA 1982, Piala Donya FIFA 1990 lan uga Piala Donya FIFA 1994.
Endang Rahayu Sedyaningsih dr
Endang Rahayu Sedyaningsih, MPH, DR.PH (#ALIH) inggih punika Mantri Kasarasan ("Kaséhatan") ing Kabinèt Indonésia Bersatu II ingkang njabat wiwit 22 Oktober 2009
Sadèrèngipun, panjenenganipun sampun naté njabat dados Kepala Pusat Panelitén lan Pangembangan Boimedis lan Farmasi, Badhan Penelitén lan Pangembangan Depkes wiwit 2007
Panjenenganipun pikantuk gelar sarjana nalika taun 1979 saking Fakultas Kadhokteran Universitas Indonésia
Ibu sakih kalih putra lan satunggal putri punika lajeng nglajengaken pendidikanipun kanthi mendhet spesialisasi Kaséhatan Masarakat ing "Harvard School of Public Health' ing Boston, Amérika Sarékat ing taun 1992
Program dhoktor panjenengan pendhet ing program Kaséhatan Masarakat lan ugi ing kampus ingkang sami lan lulus nalika taun 1997
Endang gadhah garwa Dr
Reanny Mamahit, SpOG, MM (Direktur RSUD Tangerang) lan peputra kalih cacahipun lan satunggal putri
Putra kapisan namanipun Rinanda Wailan Mamahit, putra kekalih namanipun Awandha Raspati Mamahit, lan putri ingkang paling alit namanipun Rayinda Raumanen Mamahit
Karieripun Endang ing Dhinas Kaséhatan radi dangu
Sasampunipun kuliyah ing FKUI, Endang naté nyambut damel ing Griya Sakit Pertamina Jakarta, nalika taun 1979-1980
Salajengipun nalika taun 1980-1983, Endang tindak dhateng Nusa Tenggara Wétan
Ing wewengkon punika, Endang njabat Kepala Pusat Kaséhatan Masarakat (Puskesmas) ing Waipare Nusa Tenggara Wétan
Lajeng panjenenganipun tugas malih ing Jakarta
Endang pinitados nyambut damel ing Dhinas Kaséhatan Provinsi DKI Jakarta nalika taun 1983-1997
Boten namung ing Indonésia kemawon, karier panjenenganipun ugi saya moncér ing mancanegari
Panjenenganipun njabat dados Penaséhat teknis ing Dhepartemén Panyebaran Penyakit lan Respons ing Geneva, Switserlan, taun 1997-2006
"Profil Menkes Endang Rahayu Sedyaningsih"
I Gede Ardhika Drs
I Gede Ardhika (#ALIH) inggih punika Mantri Kabudayan lan Pariwisata ing Kabinèt Gotong Royong
Panjenenganipun njabat nalika tanggal 23 Agustus 2000 nalika wonten owah-owahan ("reshuffle") anggota Kabinèt Persatuan Nasional
Ardhika lulusan taun 1977 saking STIA LAN, Bandung lan kalebet pejabat kariér ing Dhepartemén Kabudayan lan Pariwisata
Miwiti pendidikan dhasaripun ing Sekolah Rakyat (SR), désa Sudaji ngantos tigang taun dangunipun ngantos kelas tiga SR
Salajengipun panjenenganipun nglajengaken malih pendidikanipun ing Sekolah Dhasar Negeri 2 Singaraja ngantos dumugi lulus
Lajeng nglajengaken dhateng SMP Negeri 1 Singaraja lan SMA 1 Singaraja
Sasampunipun lulus SMA, Ardhika nglajengaken sekolahipun ing Fakultas Seni Rupa Institut Teknologi Bandung (ITB)
Salajengipun, panjenenganipun medal saking ITB amargi masalah beaya
Salajengipun Ardhika ndhaptar ing Akadhemi Perhotèlan ing Bandung lan kasil lulus nalika taun 1967
Lajeng Ardhika pikantuk beasiswa saking pamaréntah kanggé kuliyah Manajemen Perhotèlan, Institur International Glion, Switserlan taun 1969 lan ngantos tigang taun panjenenganipun kuliyah ing Switserlan
Taun 1972 Ardhika kondur malih dhateng Indonésia, panjenenganipun dipuntugasaken kanggé "kerja sama" kaliyan tenaga ahli saking Switserlan ing Akadhemi Perhotèlan Nasional (APN) Bandung minangka Kepala Seksi Pengajaran lan dhosèn ing mata kuliyah "House Keeping"
Nalika taun 1976 Ardhika njabat minangka Pajabat Sawetawis Dhirektur "National Institute Bandung" ngantos taun 1978
Salajengipun Ardhika pindhah tugas kanggé njabat Dhirektur Pusat Pendidikan Perhotèlan lan Pariwisata ing Nusa Dua, Bali
Taun 1985 Ardhika pindhah tugas minangka Palaksana Tugas Kepala Sub Dhirektorat Perhotèlan lan Panginapan Ditjen Pariwisata ing Jakarta nalika taun 1988 ngantos taun 1991
Lajeng pikantuk tugas ènggal malih ing Bali kanthi njabat Kakanwil Dhepartemén Pariwisata, Pos, lan Telekomunikasi (Parpostel) Provinsi Bali
Taun 1993 Ardhika kondur malih dhateng Jakarta, panjenenganipun dipundadosaken Kepala Pusdiklat Dhepartemén Parpostel
Salajengipun taun 1996 njabat minangka Sekretaris Ditjen Pariwisata ingkang taksih mlebet ing Dhepartemén Parpostel
Salajengipun, taun 1998 Ardhika pinitados dados Dhirektur Jenderal Pariwisata, Dhepartemén Pariwisata Seni lan Budaya
Taun 2000 panjenenganipun pinitados dados Mantri Nagara Kabudayan lan Pariwisata Kabinèt Persatuan Nasional
Salajengipun Ardhika kapilih malih dados Mantri Kabudayan lan Pariwisata ing Kabinèt Gotong Royong
Marsillam Simanjuntak Marsillam Simanjuntak (#ALIH) inggih punika aktivis Forum Dèmokrasi (Fordèm) ingkang ugi tilas Sekretaris Kabinet lan Jaksa Agung nalika wekdal pamaréntahanipun Abdurrahman Wahid (Gus Dur)
Panjenenganipun pinitados déning Présidhén Susilo Bambang Yudhoyono dados pandheganipun Unit Kerja Présidhèn kanggé Pangelolaan Program Reformasi (UKP3R)
Marsillam Simanjuntak naté dipunkunjara ngantos 17 wulan dangunipun ing griya tahanan militér, sasampunipun dipuntuduh ndhèrèk Prastawa Malari lan boten naté dipunadili, nalika wekdal pamaréntahanipun Ordhe Enggal (Golkar)
Lulusan Fakultas kadhokteran universitas Indonésia (1971) punika miwiti kariéripun minangka dhokter penerbangan ing Maskapé Panerbangan garuda
Medal saking tahanan militér (1975), panjenenganipun pinitados minangka Kepala kaséhatan Garuda
Nanging salajengipun, Marsillam dipunpensiunaken amargi nulak dados anggota Korps Pegawé Negeri (Korpri) lan indoktrinasi P-4
Salajengipun Marsillam aktif minangka aktivis dèmokrasi ing Forum Dèmokrasi (Fordèm) sesarengan kaliyan K
Abdurrahman Wahid (Gus Dur)
Nalika Gus Dur kapilih dados présidhèn (1999-2001), Marsillam dipundadosaken Sekretaris Kabinet lan naté njabat Jaksa Agung sasampunipun pejabat sadèrèngipun Baharuddin Lopa tilar donya
Panjenenganipun ugi naté njabat Mantri Kehakiman minangaka gantosipun Yusril Ihza Mahendra
Nalika prosès seleksi pamilihan dados anggota Komisi Pambrastan Korupsi (KPK), sajatosipun Marsillam pikantuk ranking paling inggil
Annaging sasampunipun asil seléksi dipunpasrahaken dhateng DPR, Marsillam boten kapilih.
Djohan Effendi Djohan Effendi (#ALIH) inggih punika mantri sekretariat nagara Kabinèt Persatuan Nasional wekdal pamaréntahanipun Présidhén Abdurrahman Wahid
Sasampunipun lulus saking pendidikan dhasar, kanthi beaya ikatan dhinas pamaréntah, Djohan nglajengaken pendidikanipun dhateng Pendidikan Guru Agama (PGA) ing Banjarmasin
Sasampunipun punika, Djohan nglajengaken studi dhateng Pendidikan Hakim Islam Negeri (PHIN) Yogyakarta
Wonten ing Yogyakarta, miwiti sinau polemik filosofis antawisipun Al-Ghazali lan Ibnu Rusyd
Panjenenganipun mikiraken sawatawis konsèp kaimanan ingkang abstrak, kados kaabadian alam, kabebasan manungsa, kakuasoan Gusti
Salulusipun saking PHIN, Djohan naté dados pegawé Dhepartemen Agami ing Amuntai, Kalimantan Kidul
Salajengipun Djohan pikantuk tugas sinau ing Fakultas Syariah IAIN Sunan Kalijaga Yogyakarta
Kalodhangan punika dipun-ginakaken kanggé nyinaoni kajian tapsir
Wekdal taksih mahasiswa Djohan ndhèrèk organisasi kemahasiswaan, kados Himpunan Mahasiswa Islam (HMI)
Nanging ing taun 1969, Djohan medal saking organisasi wau
Sasampunipun lulus saking IAIN kalih taun salajengipun, Djohan nyambut damel ing Sekretariat Jenderal Dhepartemèn Agami
Salajengipun Djohan pinitados dados staf pribadi Mantri Agama Mukti Ali
Gangsal taun dados staf mantri, Djohan naté nyambut damel ing Sekretaris Nagara
Ing Setneg, Djohan mligi mbiyantu nyusun teks sesorah ("pidato") tilas Présidhén Soeharto.
Kang Ibing Raden Aang Kusmayatna Kusumadinata utawi misuwur kanthi asma Kang Ibing (miyos ing Sumedang, 20 Juni 1946 – tilar donya ing Bandung, 19 Agustus 2010 ing yuswa 64 taun) inggih punika pelawak Indonésia ingkang ndhèrèk grup lawak De'Kabayan ingkang anggotanipun inggih punika Aom Kusman lan [[Suryana Fatah
Pelawak punika ugi aktif ing kasenian Sunda
Kang Ibing gadhah garwa ingkang namanipun Nieke lan patutan tiga cacahipun
Kariéripun ing jagad seni kalebet suksés
Kang Ibing piyambak boten naté ngimpi dados aktris ingkang misuwur, menapa malih dados bintang filem